Alates 01.01.2024.a on Eestis käibemaksumäär 22%, senise 20% asemel.
Kapitalirendi liisingulepingu maksetes ei toimu käibemaksu tõusuga muutusi, kui liisinguvara hind on müüjale tasutud ja liisinguvara sulle üle antud kuni 31.12.2023.a.
Kasutusrendi liisingulepingu puhul sõltub uue käibemaksumäära kohaldamine lepingu sõlmimise hetkest.
Kui sinu kasutusrendi liisinguleping on sõlmitud kuni 30.04.2023.a, siis osamaksetele (põhiosamaksetele) lisandub vana käibemaks 20% kuni 31.12.2025.a ning uus käibemaksumäär 22% hakkab sellisele lepingule kehtima alates 01.01.2026.a.
Kui sinu kasutusrendi liisinguleping on sõlmitud alates 01.05.2023.a, siis kasutusrendi osamaksetele (põhiosamaksetele) lisandub uus käibemaks 22% kohe alates 01.01.2024.a.
Kasutusrendi liisinguvara (nt sõiduki) väljaostmisel lisandub alates 01.01.2024 uus käibemaksumäär 22%.
Kõik sõlmitud liisingulepingu andmed (nt liisingulepingu sõlmimise kuupäev) leiad Liisinguportaalist.